Melodi Grand Prix 2007

**Melodi Grand Prix 2007** var den 45.&nbsp;utgåva av Melodi Grand Prix, Noregs nasjonale uttaking til Eurovision Song Contest. 18 songar deltok i tre delfinalar og *Siste sjanse*. Av desse kom åtte til finalen 10.&nbsp;februar&nbsp;2007 i Oslo Spektrum i Oslo. Vinnarlåten blei «Ven a bailar conmigo», framført av Guri Schanke og skriven av Thomas G:son. Guri Schanke representerte Noreg i Eurovision Song Contest 2007 i Helsingfors. Der kom ho på 18.&nbsp;plass i semifinalen og kvalifiserte seg ikkje til finalen. Dette var første gong sidan 2002 at Noreg ikkje deltok i ein Eurovision-finale.

## Sendingane
NRK fortsette med turnékonseptet frå&nbsp;2006, men flytta delfinalane frå fredagar til laurdagar. Igjen var det tre delfinalar med seks låtar i kvar. Dei to beste frå kvar delfinale gjekk rett til finalen i Oslo Spektrum laurdag 10.&nbsp;februar, medan tredje- og fjerdeplassane fekk ein ny moglegheit i *Siste sjanse.* Dei to siste i kvar delfinale var ute av tevlinga. I *Siste sjanse* gjekk dei to beste melodiane vidare, så det til saman blei åtte songar i finalen.

Fleire byar og tettstader melde seg på i konkurransen om å få ein av delfinalane til seg. Til slutt blei Alta, Bodø og Stokke vald til delfinalestader. Alta og Bodø hadde òg hatt delfinalar året før. Stian Barsnes-Simonsen og Synnøve Svabø var programleiarar for alle sendingane. Per Sundnes rapporterte frå artistane sitt *[[green room]]* undervegs i sendingane. Dei tre delfinalane blei haldne i Finnmarkshallen i Alta, Nordlandshallen i Bodø og Brunstad Conference Center i Stokke. *Siste sjanse* og finalen gjekk av stabelen i Oslo Spektrum.

Totalt kom det inn 464 bidrag til NRKs opne konkurranse, og NRK plukka ut 14 av dei til delfinalane. I tillegg inviterte NRK fleire komponistar til å levere inn spesialskrivne bidrag til tevlinga.

Fleire kjende artistar deltok i tevlinga dette året. Trine Rein var attende, i tillegg deltok dancegruppa Infinity, dansebandartisten Jenny Jenssen, soulartisten Torhild Sivertsen, den tidlegare barnestjerna Jannicke Abrahamsen og skodespelar Guri Schanke som hadde blitt nummer to i TV 2s *[[Skal vi danse]]* året før.

Resultatet i alle delfinalane og *Siste sjanse* blei avgjort av sjåarane sine røyster. I finalen røysta sjåarane fram fire låtar til gullfinalen. Resultatet i gullfinalen blei avgjort av tre fagjuryar i kombinasjon med sjåarane sine telefon- og SMS-røyster. Til slutt vann Guri Schanke og låten «Ven a bailar conmigo», skriven av svenske Thomas G:son. Dette var andre gong ein svenske stod bak vinnarlåten i Melodi Grand Prix, første gong var i 2004.

## Finalen

### Første runde

### Gullfinale

## Røysting i finalen
Dei fire mest populære songane i første runde gjekk vidare til gullfinalen. Det fulle resultatet frå første runde blei aldri offentleggjort, og gullfinalistane blei presenterte i tilfeldig rekkjefølgje. I gullfinalen blei resultatet avgjort av ei blanding av fagjuryar og sjåarane sine telefonrøyster. Dei tre delfinalestedane hadde kvar sin fagjury som gav 2&nbsp;000, 4&nbsp;000, 6&nbsp;000 og 10&nbsp;000 poeng til dei fire gullfinalistane. Etter fagjuryane blei telefon- og SMS-røystene presentert. Sjåarrøystene blei delte inn i fem geografiske regionar ut frå kor i landet røystene kom frå. Kvar røyst talde eitt poeng. Poenga for landsdelane under motsvarar dermed talet på mottatte telefon- og SMS-røyster.

## Delfinalene

### Delfinale 1
**Finnmarkshallen, Alta, laurdag 20. januar 2007**

### Delfinale 2
**Nordlandshallen, Bodø, laurdag 27. januar 2007**

### Delfinale 3
**Brunstad Conference Center, Stokke, laurdag 3. februar 2007**

### Siste sjanse
**Oslo Spektrum, Oslo, fredag 9. februar 2007**

## Hendingar
Også dette året var det mange utanlandske låtskrivarar blant dei 464 innsendte bidraga. Heile 262 av bidraga kom frå svenske låtskrivarar, medan berre 143 var norske. Den labre norske deltakinga fekk mellom anna Jan Eggum til å reagere, og han oppmoda norske komponistar om å kome på bana. Sjølv stod han og den dåverande artistkona hans, Kaia Huuse, bak bidraget «Creator».  

Etter den norske finalen blei «Ven a bailar conmigo» gitt ut i Sverige, då framført av den svenske artisten Anna Book. I Noreg blei ikkje vinnarlåten nokon stor salssuksess, og han kom ikkje inn på VG-lista. «Ven a bailar conmigo» klarte heller ikkje å kvalifisere seg til finalen i Eurovision Song Contest i Helsingfors. Det norske bidraget enda på ein 18.&nbsp;plass med 48&nbsp;poeng i semifinalen, og det var berre dei ti beste som gjekk til finalen. Dette var første gong Noreg blei ståande utanfor ein Eurovision-finale sidan 2002.

Sjåartala for årets sendingar låg langt under åra før. Berre 986&nbsp;000 såg finalen, det lågaste talet som var registrert til då. For dei tre delfinalane og *Siste sjanse* var sjåartala: 769&nbsp;000, 748&nbsp;000, 734&nbsp;000 og 664&nbsp;000. Dette var omtrent på same nivå som delfinalane året før. 

## Fotnotar